stanford-oval/wikipedia huggingface dataset:
Look What You Made Me Do
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 13
 Alankomaat (Nederlandse Top 40): 7
 Australia (ARIA Charts): 1
 Belgia(Ultratop Flanders): 8
 Belgia(Ultratop Wallonia): 39
 Bulgaria (Prophon): 9
 Costa Rica (Monitor Latino): 6
 Espanja (PROMUSICAE): 12
 Etelä-Korea (Circle Chart): 92
 Filippiinit (Billboard PH Hot 100): 1
 Honduras (Monitor Latino): 15
 Irlanti (IRMA): 1
 Iso-Britannia (Britannian singlelista): 1
 Israel (Media Forest): 1
 Italia (FIMI): 10
 Itävalta (Ö3 Austria Top 40): 2
 Japani (Billboard Japan Hot 100) : 7
 Kanada (Canadian Hot 100): 1
 Kreikka (lataukset, Billboard): 1
 Kreikka (ulkomaiset singlet): 2
 Kroatia (HRT, radiosoitto): 1
 Libanon (Top 20): 1
 Malesia (RIM): 1
 Meksiko (Billboard, radiosoitto): 10
 Norja (VG-lista): 6
 Panama (Monitor Latino): 12
 Portugali (AFP, 2023): 4
 Ranska (SNEP): 26
 Ruotsi (Sverigetopplistan): 7
 Saksa (Gfk, Offizielle Top 100): 3
 Singapore (RIAS, Top Digital, 2024): 26
 Skotlanti (OCC): 1
 Slovakia (Singles Digitál Top 100): 1
 Slovenia (SloTop50): 26
 Suomi (Suomen virallinen lista): 8
 Suomi (latauslista): 1
 Sveitsi (Hitparade): 6
 Tanska (Hitlisten): 12
 Tsekki (Singles Top 100): 1
 Unkari (Mahasz): 3
 Uusi-Seelanti (Recorded Music NZ): 1
 Yhdysvallat (Billboard Hot 100): 1
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 7x platinaa | Australian Recording Industry Association |
|  Belgia | kultaa | Belgian Entertainment Association |
|  Brasilia | 2x timanttilevy | Pro-Música Brasil |
|  Espanja | platinaa | Productores de Música de España |
|  Iso-Britannia | 2x platinaa | British Phonographic Industry |
|  Italia | platinaa | Federazione Industria Musicale Italiana |
|  Itävalta | platinaa | IFPI Austria |
|  Kanada | 3x platinaa | Music Canada |
|  Norja | platinaa | IFPI Norge |
|  Portugali | platinaa | Associação Fonográfica Portuguesa |
|  Puola | 2x platinaa | Związek Producentów Audio Video |
|  Ranska | kultaa | Syndicat National de l’Édition Phonographique |
|  Ruotsi | 2x platinaa | Grammofonleverantörernas   förening |
|  Saksa | kultaa | Bundesverband Musikindustrie |
|  Tanska | kultaa | IFPI Danmark |
|  Uusi-Seelanti | kultaa | Recorded Music NZ |
|  Yhdysvallat | 4x platinaa | Recording Industry Association of America |
Aiheesta muualla

"Look What You Made Me Do" -musiikkivideo
"Look What You Made Me Do" -lyriikkavideo
Rocky Balboa (elokuva)

| Rocky Balboa |
| --- | --- |
 Elokuvateatterijuliste
Ohjaaja:  Sylvester Stallone
Käsikirjoittaja:  Sylvester Stallone
Tuottaja:  Charles Winkler Billy Chartoff David Winkler Kevin King
Säveltäjä:  Bill Conti
Kuvaaja:  Clark Mathis
Leikkaaja:  Sean Albertson
Tuotantosuunnittelija:  Franco-Giacomo Carbone
Pääosat:  Sylvester Stallone Burt Young Antonio Tarver
Valmistustiedot
Valmistusmaa:   Yhdysvallat
Tuotantoyhtiö:  MGM Distribution Co. 20th Century Fox Sony Pictures Home Entertainment 20th Century Fox Home Entertainment
Levittäjä:  InterCom 20th Century Studios Netflix
Ensi-ilta:   20. joulukuuta 2006  5. tammikuuta 2007
Kesto:  100 minuuttia
Alkuperäiskieli:  englanti
Budjetti:  24 000 000 dollaria
Tuotto:  155 721 132 dollaria
Edeltäjä:  Rocky V
Seuraaja:  Creed: The Legacy of Rocky
Aiheesta muualla
IMDb 
Elonet
AllMovie
Infobox OKNimi-testi OK: 
Rocky Balboa (tunnetaan myös nimellä Rocky VI) on kuudes ja  viimeinen Rocky-elokuvasarjan elokuva, jossa elokuvan päähahmona on itse Rocky. Sen ohjauksesta, käsikirjoituksesta ja pääosasta vastaa Sylvester Stallone. Elokuva ilmestyi joulukuussa 2006, 16 vuotta edellisen Rocky-elokuvan (Rocky V) jälkeen. Elokuva on kuvattu Philadelphiassa ja Las Vegasissa. Suomen ensi-ilta oli 5. tammikuuta 2007. Joulukuussa 2007 julkaistiin kaikki kuusi Rocky-elokuvaa sisältävä kuuden DVD-levyn kokoelma Rocky – The Complete Saga.
Sylvester Stallone kävi läpi suuren kamppailun studion kanssa saadakseen elokuvan tuotantoon. Studio on kertonut syyksi Stallonen iän. He eivät pitäneet hyvänä ideana, että 60-vuotias Stallone oli toimintaelokuvan pääroolissa. Stallonen iän aiheuttamat ongelmat eivät kuitenkaan loppuneet siihen. Vaikka elokuva olikin taloudellinen menestys, se oli ennen julkaisuaan saanut paljon kritiikkiä Stallonen iän vuoksi. Mielenkiintoisesti tätä heijastaen, elokuvan keskeisenä teemana on kritiikki ja ennakkoluulo, jota päähenkilö Rocky käy läpi, kun hän iäkkäänä tahtoo palata kehään.
Juoni

Elokuvan alussa vanha nyrkkeilyn raskaansarjan maailmanmestari Rocky Balboa on onnistunut parantamaan rahatilannettaan viidennen elokuvan jälkeen. Hän omistaa ravintolan, joka on nimetty hänen edesmenneen vaimonsa Adrianin mukaan. Samaan aikaan nykyinen maailmanmestari Mason Dixon kärsii uskottavuuden puutteesta voitettuaan jälleen uuden haastajan ylivoimaisesti. Dixon haluaisi saada kunniaa ja haluaa otella kovan ottelun. Televisiossa näytetään tietokoneen suunnittelema kaksinkamppailu Rockyn ja Dixonin kuvitellusta kohtaamisesta ja sen mukaan Rocky voittaisi. Näin hänellä herää halu otella vielä kerran. Tasaisen kymmenen erän näytösottelun jälkeen Rocky häviää pisteissä 75-76.
Rooleissa

| 0 | 1 | 2 |
| --- | --- | --- |
|  Sylvester Stallone  | … |  Rocky Balboa   |
|  Burt Young  | … |  Paulie Pennino   |
|  Geraldine Hughes  | … |  Marie   |
|  Milo Ventimiglia  | … |  Robert Balboa Jr.   |
|  Antonio Tarver  | … |  Mason Dixon   |
|  James Francis Kelly III  | … |  Steps   |
|  Tony Burton  | … |  Tony ”Duke” Evers   |
|  Henry G. Sanders  | … |  Martin   |
|  Talia Shire  | … |  Adrian Balboa (takaumakohtauksissa)   |
Aiheesta muualla

Arvostelu: Rocky Balboa (elitisti.net)
Merkinnän syy: Vastaanotto puuttuu
Sosiaali- ja terveysjärjestöt

Suomessa sosiaali- ja terveysjärjestöillä tarkoitetaan rekisteröityjä, pääasiassa aatteellisia yhdistyksiä ja säätiöitä, jotka tukevat jäsentensä tai laajemman kohderyhmän terveyttä ja sosiaalista hyvinvointia pääasiassa vapaaehtoistoiminnalla. Sosiaali- ja terveysjärjestöt voivat myös tuottaa palveluita sekä omistaa palveluita tuottavia yhteisöjä.
Sosiaali- ja terveysjärjestöt ovat esimerkiksi erilaisiin pitkäaikaissairauksiin keskittyvät potilasjärjestöt, päihde- ja mielenterveysjärjestöt, työllisyyttä edistävät järjestöt, vammaisjärjestöt, ikääntyneitä, nuoria ja lapsiperheitä tukevat järjestöt sekä useammalla toimialalla toimivia järjestöjä, kuten esimerkiksi Suomen Punainen Risti, setlementit ja diakoniasäätiöt.
Suomalaisten sosiaali- ja terveysalan järjestöjen valtakunnallisena kattojärjestönä toimii SOSTE Suomen sosiaali ja terveys ry.
Toiminta

SOSTE arvioi eri aineistoihin perustuen Suomessa toimineen keväällä 2020 noin 10 600 sosiaali- ja terveysalan yhdistystä ja säätiötä. Sote-järjestöt voivat toimia valtakunnallisesti, alueellisesti tai paikallisesti. Sosiaali- ja terveysjärjestöjen toiminnan piirissä arvioitiin vuonna 2020 olleen 1,3 miljoonaa ihmistä.
SOSTE julkaisee nykyisin joka toinen vuosi Järjestöbarometrin, joka kerää ajankohtaista tietoa sosiaali- ja terveysjärjestöjen toiminnasta, toimintaedellytyksistä, toimintaympäristöstä ja niiden muutoksista.
Sosiaali- ja terveysjärjestöjen toimintaa on muun muassa:
Vertaistuki ja kokemusohjaajatoiminta
Neuvonta- ja kurssitoiminta
Virkistys-, kerho- ja lomatoiminta,
Kohtaamispaikkatoiminta
Kriisiapu
Asumiseen ja arjessa selvitymiseen liittyvä tuki
Yksilö- ja ryhmävalmennus
Vapaaehtoisten koulutus
Sosiaali- ja terveysjärjestöjä

Sosiaali- ja terveysjärjestöjä ovat esimerkisi SOSTEn valtakunnalliset jäsenjärjestöt.
Vammaisjärjestöjä ovat esimerkiksi seuraavat:
Aivovammaliitto
Autismiliitto
Invalidiliitto
Kehitysvammaliitto
Kuurojen Liitto
Kynnys ry
Lihastautiliitto
Näkövammaisten Keskusliitto
Sotainvalidien veljesliitto
Suomen CP-liitto
Vammaisfoorumi
Sisä-Savon kansalaisopisto

Sisä-Savon kansalaisopisto toimii Suonenjoen, Rautalammin, Tervon, Vesannon ja Leppävirran kuntien alueella. Sen järjestämille kursseille voivat osallistua kaikki alueen asukkaat kuntarajoista riippumatta. Kurssien opetustoiminta vaihtelee harrastamisesta ja yleissivistävästä opetuksesta projektimaiseen toimintaan ja ammattimaiseen opetukseen.
Historia

1947 Suonenjoen Iisveden kylällä perustettiin Iisveden työväenopisto ja myöhemmin Sisä-Savon kansalaisopisto syntyi sen pohjalta. Koska sota-aikana järjestötoiminta oli puuttunut, sotien jälkeen kaikkea järjestötoimintaa arvostettiin. Sotien jälkeen kaivattiin myös koulutusta sisältävää järjestötoimintaa. Ajasta, jolloin Iisveden työväenopisto perustettiin siihen, kun Sisä-Savon kansalaisopisto sai lopullisen muotonsa, opisto ehti toimia monella nimellä. Leppävirta liittyi opiston alueeseen vuonna 2018.
Luettelo Suomen senaattoreista

Tämä on luettelo Suomen senaatin (vuoteen 1816 keisarillinen hallituskonselji) jäseninä vuosina 1809–1918 toimineista henkilöistä, joista alettiin vuodesta 1858 alkaen käyttää nimitystä senaattori.
Senaatti oli jaettu talousosastoon ja oikeusosastoon, jotka muutettiin syksyllä 1918 valtioneuvostoksi ja korkeimmaksi oikeudeksi. Kummallakin osastolla oli vuodesta 1822 nimetty varapuheenjohtaja. Koko senaatin yhteisenä puheenjohtajana oli Suomen kenraalikuvernööri. Vuosina 1857–1891 kaksi senaattoria kerrallaan oli Suomen asiain komitean jäseninä Pietarissa.
Senaatin jäseninä toimi kaikkiaan 279 henkilöä. Talousosastossa oli kaikkiaan 169 jäsentä ja oikeusosastossa 128. Senaattoreista 18 ehti toimia kummassakin osastossa. Kerrallaan senaatissa oli alkujaan 14 jäsentä, loppuaikoina 22.
Talousosasto > Talousosaston toimituskunnat

Talousosasto oli jaettu toimituskuntiin, joiden määrä vaihteli viidestä yhdeksään. Jokaisen toimituskunnan päällikkönä oli senaattori ja joissakin apulaispäällikkönä toinen, minkä lisäksi osa senaattoreista oli ilman omaa toimituskuntaa. Talousosastoon kuuluivat sen toiminnan aikana seuraavat toimituskunnat:
| --- | --- |
 kansliatoimituskunta, vuodesta 1869 siviilitoimituskunta (1809–1918)  valtiovarain- eli finanssitoimituskunta (1809–1918)  kirkollistoimituskunta (1809–1918)  kamaritoimituskunta (1809–1917)  sotilastoimituskunta (1809–1841, 1858–1903, 1918 nimellä sota-asiain toimituskunta)  maanviljelystoimituskunta (1860–1918)  kansliatoimituskunta (1888–1892) :  kauppa- ja teollisuustoimituskunta (1888–1918)  kulkulaitostoimituskunta (1892–1918)  oikeustoimituskunta (1892–1918)  sosiaalitoimituskunta (1917–1918)  elintarvetoimituskunta (1918)  ulkoasiaintoimituskunta (1918) 
Marraskuun 1917 alussa siviilitoimituskunta nimettiin sisäasiaintoimituskunnaksi, maanviljelystoimituskunta maataloustoimituskunnaksi, kirkollistoimituskunta kirkollis- ja opetusasiaintoimituskunnaksi sekä kulkulaitostoimikunta kulkulaitos- ja yleisten töiden toimituskunnaksi.
Talousosasto > Talousosaston senaattorit

Petter Johan Bladh oli nimetty vuonna 1809 ensimmäisen hallituskonseljin talousosaston jäseneksi, mutta hän sai eron ennen kuin ehti aloittaa tehtävässä. Arndt Johan Winter nimettiin vuonna 1812 kamaritoimituskunnan päälliköksi, mutta hän ei ottanut tointa vastaan.
Oikeusosasto

Senaatin oikeusosasto toimi Suomen ylimpänä oikeusasteena ja ratkaisi viime kädessä kaikki asiat, jotka alemmista oikeuksista tulivat sen tutkittavaksi. Oikeusosastossa ei ollut toimituskuntia.
Lyhenteiden selitykset

| 0 | 1 | 2 |
| --- | --- | --- |
|  ap. = apulaispäällikkö  elint. = elintarvetoimituskunta  k. = kuollut  kam. = kamaritoimituskunta  kansl. = kansliatoimituskunta  kaup. = kauppa- ja teollisuustoimituskunta  |  kirk. = kirkollistoimituskunta  kulk. = kulkulaitostoimituskunta  maanv. = maanviljelystoimituskunta  maat. = maataloustoimituskunta  oik. = oikeustoimituskunta  SAK = Suomen asiain komitea  |  siv. = siviilitoimituskunta  sos. = sosiaalitoimituskunta  sot. = sotilas-/sota-asiaintoimituskunta  valtiov. = valtiovaraintoimituskunta  vpj. = varapuheenjohtaja  vt. = virkaatekevä  |
Wellingtonin kansainvälinen lentoasema

Wellingtonin kansainvälinen lentoasema on julkinen lentoasema, joka sijaitsee Rongotain esikaupungissa Wellingtonissa.
Lentoasema on Uuden-Seelannin kolmanneksi suurin. Vuonna 2008 kentän kautta kulki 5 021 000 matkustajaa. Lentoyhtiöitä jotka
operoivat kentällä ovat Air New Zealand, Virgin Blue, Jetstar Airways.
Aiheesta muualla

Kuvia tai muita tiedostoja aiheesta Wellingtonin kansainvälinen lentoasema Wikimedia Commonsissa
Ketsuppi

Tomaattiketsuppia
Kotitekoista sieniketsuppia.
Ketsuppi on (nykyään yleensä tomaateista) valmistettu hapanimelä maustekastike. Tavallisen tomaattiketsupin raaka-aineita ovat tomaattisose, etikka, sokeri, suola ja mahdolliset mausteet. Ketsuppia voidaan kuitenkin valmistaa myös esim. merenelävistä tai sienistä.
Sanan ketsuppi alkuperästä on useita teorioita. Erään mukaan se tulee kiinan kielestä (antoy-murteesta), jossa kêtsiap tarkoittaa käytettyä kalakastiketta. Sana on tullut kiinan kieleen ilmeisesti malaijinkielisestä sanasta kechap tai ketjap, joka puolestaan tarkoittaa soijakastiketta.
Tomaattiketsuppi on yleensä punaista, mutta markkinoilla on ollut myytävänä muun muassa vihreää ketsuppia.
Terveellisyys

Suurin osa teollisesti valmistetuista ketsupeista sisältää runsaasti sokeria. Joissain maissa on tehty aloitteita ketsuppi-nimen kieltämiseksi sellaisilta tuotteilta, jotka sisältävät liian vähän tomaattia. Ketsuppi on hyvä lykopeenin lähde.
Viskositeetti

Yksi ketsupin käyttöominaisuuksista on sen dynaaminen viskositeetti. Ketsuppi on ei-newtonilainen fluidi, eli se ei valu pullosta itsekseen. Pulloa on ravistettava, jotta ketsuppi valuu ulos. Ominaisuus perustuu molekyyliketjuihin, jotka katkeavat voimakkaassa liikkeessä, ja yhdistyvät lepotilassa pitkiksi ketjuiksi. Ilmiö perustuu ketsupin korkeaan sokeripitoisuuteen.
Historia

Eurooppaan ketsuppi saapui 1600-luvulla Aasiasta. Alun perin ketsuppi tehtiin kalasta ja muun muassa sienistä. Ensimmäinen englanninkielinen "ketsuppiresepti", English Katchop vuodelta 1727 kirjasta Compleat Housewife muistuttaa enemmän kalakastiketta, ja sen valmistukseen käytettiin anjovista. Tomaatti oli tuolloin koristekasvi, sillä sen kypsymättömät hedelmät ovat myrkyllisiä samoin kuin kasvin vihreät osat, eikä kypsää tomaattia vielä yleisesti tunnettu vaarattomaksi. Uskottiin että tomaatti pitää kypsentää ennen syömistä. Ensimmäinen tomaattiketsupin resepti on Sandy Addisonin keittokirjassa vuodelta 1801.
Yhdysvaltalainen tohtori John Cook Bennett väitti 1800-luvulla, että ketsuppi parantaa ruoansulatusta ja auttaa monissa sairauksissa. Bennettin mukaan ketsuppi myös stimuloi ruokahalua. Yhdysvaltalainen Henry J. Heinz alkoi 1800-luvun lopussa valmistaa ketsuppia amerikkalaisille kuluttajille. Vuoteen 1905 mennessä Heinz-yhtiö oli myynyt yli 5 miljoonaa pullollista ketsuppia.
Filippiiniläinen elintarviketeknologi Maria Y. Orosa on kehitellyt banaaniketsuppireseptin. Magdalo V. Francisco  aloitti banaaniketsupin kaupallisen massatuotannon vuonna 1942. Banaaniketsuppia viedään maihin, joissa on filippiiniläistä väestöä.
Saksassa ketsupin valmistus alkoi 1930-luvulla. Nykyään joillain saksalaisilla jalkapallojoukkueilla on omia nimikkoketsuppeja. Suomessa ketsupin käyttö alkoi yleistyä 1960-luvulla.
Aiheesta muualla

Kuvia tai muita tiedostoja aiheesta Ketsuppi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Banana ketchup
Käännös suomeksi
Sosiaali- ja terveysalan tutkimus- ja kehittämiskeskus

Sosiaali- ja terveysalan tutkimus- ja kehittämiskeskus (lyhenne Stakes) oli Suomen sosiaali- ja terveysministeriön hallinnonalalla vuosina 1992–2008 toiminut asiantuntijakeskus, jonka ydintoimintoja olivat tutkimus, kehittäminen ja tietovarannot. Stakes aloitti toimintansa 1. joulukuuta 1992, jolloin sen edeltäjä, 1. maaliskuuta 1991 perustettu Sosiaali- ja terveyshallitus lakkautettiin. Sosiaali- ja terveyshallitus oli puolestaan luotu yhdistämällä Lääkintöhallitus ja Sosiaalihallitus.. Stakes toimi vuodesta 2002 Helsingissä Sörnäisten rannassa.
Vuoden 2006 lopussa Stakesilla oli 474 työntekijää. Noin 70 prosentilla henkilöstöstä oli korkeakoulututkinto, viidenneksellä oli tohtorintutkinto. Naisia henkilöstöstä oli 74 prosenttia.
Vuoden 2009 alussa Stakes yhdistyi Kansanterveyslaitoksen kanssa. Uuden organisaation nimeksi tuli Terveyden ja hyvinvoinnin laitos (THL), ja sen johtajaksi valittiin Kansanterveyslaitoksen pääjohtaja, LKT Pekka Puska.
Pääjohtajat

Vappu Taipale 1992–2008
Matti Heikkilä 2008
Mauno Konttinen 2008
Aiheesta muualla

Stakesin verkkopalvelu (Arkistoitu – Internet Archive)
Operaatio Ranger

USA:n ydinkoe "Fox", osa operaatio Rangeria
Operaatio Ranger oli neljäs Yhdysvaltain ydinkoesarja. Se suoritettiin alkuvuodesta 1951 ja oli ensimmäinen testisarja Nevadan koealueella ja toinen kerta kun ydinpommi räjäytettiin manner-USA:n maaperällä (ensimmäinen oli Trinity).
Kokeissa räjäytettiin yhteensä viisi Mark 4 tai Mark 6 ydinpommia. Kaikki räjäytykset olivat matalalla tehtyjä ilmaräjäytyksiä ja pommit pudotettiin Boeing B-50 Superfortress pommikoneista.
Nämä olivat ml. lataukset ja räjäytyskorkeudet:
Able, voimakkuus 1 kT, 323 m (1 060 jalkaa)
Baker-1, voimakkuus 8 kT, 329 m (1 080 jalkaa)
Easy, voimakkuus 1 kT, 329 m (1 080 jalkaa)
Baker-2, voimakkuus 8 kT, 335 m (1 100 jalkaa)
Fox, voimakkuus 22 kT, 453 m (1 485 jalkaa)
Aiheesta muualla

Kuvia tai muita tiedostoja aiheesta Operaatio Ranger Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Operation Ranger
Käännös suomeksi
Skovgaard

Skovgaard on muun muassa seuraavien tanskalaisten henkilöiden sukunimi:
Carl Axel Skovgaard-Petersen (1866–1955),  pappi, uskonnollinen kirjailija
Joakim Skovgaard (1856–1933), taidemaalari ja kuvanveistäjä, Peter Christian Skovgaardin poika
Niels Skovgaard (1858–1938), taidemaalari, kuvanveistäjä, keraamikko ja kuvittaja, Peter Christian Skovgaardin poika
Peter Christian Skovgaard (1817–1875), taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Don Muangin kansainvälinen lentoasema

Terminaali 1
Don Muangin kansainvälinen lentoasema (thaiksi ดอนเมือง, "ylämaa") on lentoasema Bangkokissa Thaimaassa. Lentoasema avattiin virallisesti 27. maaliskuuta 1914, vaikka kenttä oli ollut jo ennen tätä käytössä. Ennen lentoaseman vihkimistä pääkenttänä toimi Sa Pathumin lentokenttä.
Suvarnabhumin lentoasema korvasi Don Muangin lentoaseman Bangkokin kansainvälisena lentoasemana 28. syyskuuta 2006. Viimeinen kaupallinen lento vanhalta kentältä lähti 28. syyskuuta kello 3:12. Uuden kentän korkeiden käyttömaksujen ja kiitorataongelmien vuoksi, vanha kenttä kuitenkin avattiin uudelleen käyttöön keväällä 2007. Suvarnabhumin lentoasema peri Don Muangin vanhan IATA-koodin BKK, ja uusi koodi on DMK.
Uudelleenavaus

Helmikuussa 2007 pääministeri Surayud Chulanontin kabinetti ilmoitti, että Don Muangin lentoasema avataan uudelleen maan sisäisille lennoille 25. maaliskuuta 2007. Thai Airwaysin kotimaan lentojen lisäksi kolme halpalentoyhtiötä, Nok Air, PB Air ja One-Two-Go Airlines ilmoittivat siirtyvänsä Don Muangille, muiden yhtiöiden vastustus siirrolle oli jyrkkää. Alkuvaiheessa kenttä palveli 77 lentoa vuorokaudessa - vain päiväsaikaan, koska kyseisillä yhtiöillä ei ollut yölentoja.
Nykyään noin 15 lentoyhtiötä operoi Don Muangin lentokentän kautta sekä maan sisäisiä että kansainvälisiä lentoja.
Terminaalit

Don Muangin kansainvälisellä lentoasemalla on käytössä kaksi terminaalia, jotka ovat saman katon alla. Kansainväliset lennot lähtevät terminaalista 1 ja kotimaan lennot terminaalista 2.
Aiheesta muualla

Kuvia tai muita tiedostoja aiheesta Don Muangin kansainvälinen lentoasema Wikimedia Commonsissa
Skraparin piirikunta

| Skraparin piirikunta Rrethi i Skraparit |
| --- | --- |
 Sijainti
Valtio:  Albania
Prefektuuri:  Berat
Lakkautettu:  2000
Hallinto:  
 – hallinnollinen keskus:  Çorovodë
Pinta-ala:  775 km²
Väkiluku (2001):  29 874
 – väestötiheys:  38,5 as./km²
Skraparin piirikunta (alb. Rrethi i Skraparit) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Beratin prefektuuriin, joka vastaa nykyistä Beratin maakuntaa. Piirikunnan pinta-ala oli 775 neliökilometriä ja vuoden 2001 väestönlaskennassa siellä oli 29 874 asukasta.
Piirikuntaan kuuluivat seuraavat kunnat: Bogovë, Çepan, Çorovodë, Gjerbës, Leshnjë, Poliçan, Potom, Qendër, Vëndreshë ja Zhepë. Pääkaupunkina toimi Çorovodë.
Stanós

| Stanós Στανός |
| --- | --- |
 Stanóksen kylä.
 Stanós
 Koordinaatit: 40°32′42″N, 23°35′28″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Aristotélis
Hallinto:  
 – Asutustyyppi:  kylä
 – Kallikrates-koodi:  1302020501
Korkeus:  520 m
Väkiluku (2011):  929
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stanós (kreik. Στανός) on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Se muodostaa oman kyläyhdyskuntansa (Τοπική Κοινότητα Στανού, Topikí Koinótita Stanoú). Kylän väkiluku on 929 (vuonna 2011).
Stanóksen Neitsyt Marian temppeliin­tuomisen (Eisódia tis Theotókou) kirkko.
Stanóksen kylä sijaitsee noin kahdeksan kilometriä pohjoisen Arnaíasta, noin 33 kilometriä luoteeseen kuntakeskuksesta Ierissóksesta ja noin 31 kilometriä koilliseen alueyksikön keskuksesta Polýgyroksesta. Se on rakennettu noin 520 metrin korkeuteen merenpinnasta laskettuna.
Aiemmin kylä kuului Arnaían kuntaan ja vuodesta 2011 lähtien Aristotéliin kunnan Arnaían kunnallisyksikköön.
Aiheesta muualla

Kuvia tai muita tiedostoja aiheesta Stanós Wikimedia Commonsissa
Burt Young

Burt Young vuonna 2012.
Burt Young (30. huhtikuuta 1940 New York – 8. lokakuuta 2023 Los Angeles) oli yhdysvaltalainen näyttelijä. Hänet tunnettiin parhaiten Rocky-elokuvien Paulie-hahmona. Hän sai roolistaan sarjan ensimmäisessä osassa parhaan miessivuosan Oscar-ehdokkuuden vuonna 1976.
Elämä ja ura

Young syntyi New Yorkissa Queensin kaupunginosassa amerikanitalialaiseen perheeseen. Hänen syntymänimensä vaihtelevat eri lähteissä. Reutersin mukaan se oli Gerald Tommaso DeLouise. Työväenluokkaisissa oloissa kasvanut Young keskeytti 15-vuotiaana koulunkäyntinsä ja liittyi muutamaksi vuodeksi merijalkaväkeen. Siellä hän aloitti lyhytkestoisen nyrkkeilyuran, jonka aikana hän sai valmennusta Cus D’Amatolta. Tehtyään sittemmin erilaisia pätkätöitä hän päätyi opiskelemaan näyttelemistä Lee Strasbergin johdolla The Actors Studiolla.
Young teki ensimmäiset näyttelijänroolinsa 1960–1970-lukujen vaihteessa. Vaikutuksen hän teki roolisuorituksellaan vuoden 1974 elokuvassa Chinatown. Youngin varsinainen läpimurto tapahtui kuitenkin muutama vuosi myöhemmin — esiintyminen Paulien roolissa elokuvassa Rocky (1976) toi hänelle parhaan miessivuosan Oscar-ehdokkuuden. Pauliesta tuli Youngin uran tunnetuin rooli, jota hän esitti kaikissa alkuperäisen Rocky-elokuvasarjan kuudessa osassa.
Kuten Chinatownin Paulie-roolissaan tai myöhemmin elokuvassa Suuri gangsterisota (1984), Young näytteli usein amerikanitalialaisia ja kovaluonteisia hahmoja, esimerkiksi mafiapomoja, katuviisaita etsiviä tai ryvettyneitä työläisiä. Hänen roolisuorituksensa olivat kuitenkin monitasoisia, ja Strasberg kuvaili Youngia ”tunteiden kirjastoksi”.
Young esiintyi valkokankaan lisäksiä televisiossa, esimerkiksi sarjoissa  Baretta, Kova laki ja M.A.S.H..
Näyttelijäuransa ohella Young ansioitui myös taidemaalarina ja omisti ravintolan Bronxissa, New Yorkissa.[lähde? ] Hän oli leski ja hänellä on yksi tytär.